van katlinen keeyten
het sijn comen in rechte voir meye en scepen van loven inde banc aldair
katlijn kreyten in deen zijde ende jan tolle die nae den rechte der stat
van loven beleit is tot den goeden daneels en aelbrechts van goet
huysen gebrueden wittege soene hrn henrix wilen van goethuysen
priesters ende bthelmeeus van meere hoirs zwaghers in dande
dair de voirs katlijn een aensprake dede vande goede hier nae bescr
Te wete inde yersten van eenre woenynge mette huyse en hove wij
weren en bogarde en met alle hoen toebehoirte gelege inde pchie van
nederlynthre ten opstalle tusschen de strate aldair en de mispele
It vande tween derdengedeelte vande beemde gehete de mispele voirscr
gelege aldair neest den goede voirscr ende dede lesen de voirscr katline
sek scepen brieve van nederlynte dair mede sij en henric van goethuse
hoir natuerlic soen inde voirs goede gegoet waen Seggende ten
slote dat hoir als tochtersse en den selve henr hoen soen als erfma
de voirs goede volge selen en sculdich sijn te volgen met meer wor
den die sij noch in hoir aensprake dede seggen onder den anden
mede vclaende dat de voirs brieve oec begrepe wairt also dat de
voirs henric hoir natuerlic soen aflivich worde sond wittige geboirte
van hem acht te late dat dan de voirs goede come soude op de
wittege erfgename des voirs wile hen henrix van goethuse en also
hedde hij de erfgename wel besorght gelijcme die vorwairde
inde voirs brieve oec clairlic bevant Behoudelic d voirs katlinen
hoe tocht Op dwelke de voirs jan tolle hem verantwerde seggede
onder den anden dat de voirs aensprake hem noch sine beleide gheen
onstade doen en soude en besunder bij eenre reden want de voirs
wilen h henric van goethuyse op sijn bedde lach doen hij de goe
dinge deden en dat boet hij te thoene c uut den welken de selve
goedinge nae den lantrecht van gheenre weerden sijn en sal gelijc
de selve jan dat eens deels thoende Also dat aensprake verantwde
thoenisse en alrehande reden en allegaeren geschiet en verhoirt
sijnde de meye van loven maende de scepene van loven die
wijsden voir een vonnisse dat alsulken beleit als de voirs jan tolle
inden rechte hadde doen lesen der voirs katline noch hoen soen aen
de voirs goede gheen onstade doen en sal nae inhebben van hoen
scepen brieve van nederlynthre voirscr lombart absoloens wi
vynck boys boshem qugnsti xvii